sagorsarker/bangla-wikipedia huggingface dataset:
শহীদ আখন্দ

শহীদ আখন্দ ছিলেন একজন বাংলাদেশি লেখক ও বাংলা ভাষার অন্যতম ঔপন্যাসিক। শহীদ আখন্দ দেড় দশকেরও বেশি সময় ধরে দৃষ্টিশক্তি ও চলৎশক্তিহীন চরম অসহায় অবস্থায় তিন কন্যা এক পুত্র নিয়ে ঢাকার শ্যামলী রিং রোডে (আদাবর) বাস করছিলেন। দীর্ঘদিন ধরে তিনি লিখতে পারছিলেন না। নিজের বাড়িতে দিনরাত শুয়ে বসে কেটেছে। ওনার দেখভাল করতো কাজের লোকজন। তাদের ও ছিল সীমাহীন অবহেলা। এখানে এক অর্থে তিনি একা ও নিঃসঙ্গ। সারাজীবন অসংখ্য মানুষের মধ্যে থেকেছেন, লেখক-পাঠক ও শুভানুধ্যায়ীদের মধ্যে থেকেছেন তিনি। এখানে বিশেষ কেউ দেখতেও আসেনি তাঁকে, খোঁজ নেয়নি। অসামান্য মেধার এই অসাধারণ  মানুষটি অনেক গুলো বছর হতভাগ্যের জীবন কাটিয়ে গেলেন।
মধ্যবিত্ত জীবন ও সমাজের দক্ষ রূপকার, গভীর জীবনবোধে ঋদ্ধ বহুমাত্রিক লেখক শহীদ আখন্দ একজন বরেণ্য গল্পকার, ঔপন্যাসিক এবং অনুবাদক। তাঁর লেখায় আবহমান বাংলার সাধারণ মানুষের সংগ্রামী জীবনের একটি সূক্ষ্ম চিত্র ফুটে উঠেছে। তাঁর লেখার বিষয়ও বিচিত্র। একুশে ফেব্রুয়ারি ও ভাষা আন্দোলন নিয়ে রয়েছে তাঁর অসামান্য ক'টি গল্প। মুক্তিযুদ্ধ বিষয়ক রচনা, প্রবন্ধ, ইতিহাস, কিশোর উপন্যাস, ক্লাসিক অনুবাদগ্রন্থ ইত্যাদি। 
শহীদ আখন্দ লেখালেখি শুরু করেন বাংলা বিভাগের দুই দশক পর থেকে অর্থাৎ ষাটের দশকে। ১৯৬৪ সালে প্রকাশ পায় তার প্রথম উপন্যাস ‘পান্না হলো সবুজ’। এরপর ১৯৭০ সালে প্রকাশ পায় তার দ্বিতীয় উপন্যাস ‘পাখির গান বনের ছায়া’। এই উপন্যাসের বিষয়বস্তু ছিলো মধ্যবিত্ত জীবনের উপাখ্যান। 
শহীদ আখন্দের প্রকাশিত গল্প-উপন্যাস-অনুবাদ গ্রন্থের সংখ্যা অর্ধ শতাধিক
তাঁর প্রকাশিত উপন্যাসের কয়েকটি:
পান্না হলো সবুজ (১৯৬৪)
পাখির গান বনের ছায়া (১৯৭০), দুদণ্ড শান্তি (১৯৭১),
একদা এক বসন্তে (১৯৮৪), সেই পাখি (১৯৮৬), 
আবার আসিব, আপন সৌরভ (১৯৮৬)
কখন কে জানে (১৯৯৫), ভেতরের মানুষ
প্রকাশিত গল্পগ্রন্থের কয়েকটি- 
জনতায় নির্জন, অনিবার্য বান্ধব, যখন পারি না, 
দূরে, বহুদূরে’, ‘ভালমন্দ ভালবাসা’, ‘একাত্তরের কালবেলায়’, ‘সেই ভালো’, ‘বসতি’, ‘কাকাদীন ও বিজো পাওয়ার’, ‘স্বপ্নের হাসি কান্না’, সরস গল্প, নির্বাচিত গল্প- ইত্যাদি। তাঁর বেশ কিছু ছোটগল্প বিদেশী ভাষায় প্রকাশিত হয়েছে- প্রশংসিত হয়েছে।
তিনি ইবনে ইসহাক রচিত সীরাতে রাসুলুল্লাহ এবং 
জাঁ পল সার্ত্র র ত্রয়ী উপন্যাসসহ বিশ্বসাহিত্যের অনেকগুলি বিখ্যাত গ্রন্থ ও বেশ কিছু কিশোর ক্লাসিকগ্রন্থের অনুবাদ করেছেন।
অন্যান্য- 
'নষ্ট পদ্য’, ‘সম্রাট আওরঙ্গজেব: নিঃসঙ্গ রাজর্ষি’, 
'গল্প লেখার কারুকলা’ ইত্যাদি।
তাঁর উপন্যাস ‘ভেতরের মানুষ’র নাট্যরূপে বাংলাদেশ টেলিভিশনে প্রচারিত হয়েছিলো। 
শহীদ আখন্দ ১৯৭৮ সালে ছোটগল্পের জন্য বাংলা একাডেমি পুরস্কার অর্জন করেন। এছাড়া তিনি 
"আবুল মনসুর সাহিত্য পুরস্কার", "অলক্ত সাহিত্য পুরস্কার"সহ বেশ কিছু পুরস্কার লাভ করেছেন।
শহীদ আখন্দ ১৯৪৭ সালের বাংলা ভাগের দুই দশক পর লেখালেখি শুরু করেন। তার উপন্যাস "পান্না হলো সবুজ" শহুরে মধ্যবিত্তের জীবনকে তুলে ধরে।
১৯৭৮ সালে ছোটগল্পের জন্য তিনি বাংলা একাডেমি সাহিত্য পুরস্কার লাভ করেন। ২০০৮ সালে তাঁর উপন্যাস "ভেতরের মানুষ" অবলম্বনে একটি নাটক বিটিভিতে সম্প্রচার করা হয়।
শহীদ আখন্দ দৃষ্টিশক্তি হারিয়ে তিন কন্যা ও এক পুত্র নিয়ে বর্তমানে বাংলাদেশে স্থায়ীভাবে বসবাস করছেন।
কাউন্সিল মুসলিম লীগ

কাউন্সিল মুসলিম লীগ হচ্ছে পাকিস্তানে জেনারেল আইয়ুব খানের সামরিক শাসন আমলে মুসলিম লীগ বিভক্ত হয়ে পড়লে তৎকালীন মুসলিম লীগ নেতৃবৃন্দের একাংশের প্রতিষ্ঠিত একটি রাজনৈতিক দল। আইয়ুব শাসনামলে এই দলটি আইয়ুব খানের সমর্থক কনভেনশন মুসলিম লীগের বিরোধী দল হিসেবে আবির্ভূত হয়। সরদার মুহাম্মদ জাফরউল্লাহ, মিয়া মমতাজ দৌলতানা, সরদার শওকত হায়াত-খান, চৌধুরী মুহাম্মদ হোসেন ছত্তা, খাজা মুহাম্মদ সাফদার এবং চৌধুরী জহুর এলাহী কাউন্সিল মুসলিম লীগের বিশিষ্ট নেতা ছিলেন।
নাটখাট

নাটখাট বা নটখট ২০২০ সালে মুক্তিপ্রাপ্ত হিন্দি ভাষায় নির্মিত ভারতীয় স্বল্পদৈর্ঘ্য চলচ্চিত্র। রনি স্ক্রুওয়ালা ও বিদ্যা বালানের যৌথ প্রযোজনার চলচ্চিত্রটি শান ব্যাসের অভিষেক পরিচালনা। পরিচালক শান ব্যাস ও অনুকম্পা হর্ষ রচিত চিত্রানাট্যে সমাজে লিঙ্গ সমতা প্রতিষ্ঠার বিষয়কে প্রাধান্য দেয়া হয়েছে। ৩৩ মিনিটের এই চলচ্চিত্রে একজন মা, তার ছেলে সন্তানকে গল্পের মাধ্যমে লিঙ্গ সমতার বিষয়ে সচেতন করার প্রয়াস চিত্রিত হয়েছে। চলচ্চিত্রটির মুখ্যচরিত্রে অভিনয় করেছেন বিদ্যা বালান। "নাটখাটে"র মাধ্যমে বিদ্যা একই সাথে স্বল্পদৈর্ঘ্য চলচ্চিত্রে অভিনয় ও প্রযোজনায় অভিষিক্ত হন। চলচ্চিত্রটি "উই আর ওয়ানঃ এ গ্লোবাল ফিল্ম ফেস্টিভালে" প্রথম প্রদর্শিত হয়।
"নাটখাট" চলচ্চিত্রটি শুরু থেকে শেষ পর্যন্ত একটি ভারতীয় পরিবারের মা(বিদ্যা বালান) ও সন্তান সনু'র(সানিকা) সম্পর্কের গল্প। এই পরিবারে মায়ের ভূমিকা আর দশটি পুরুষ প্রধান পরিবারে ঘোমটার আড়ালে থাকা স্ত্রী'র মতই। খাওয়ার টেবিলে নারীদের চরিত্র বিশ্লেষণ করে সনুর বাবা(রাজ অর্জুন), সনু'র মাঝে 'পুরুষ হয়ে উঠা'র পাঠ দেন। অল্প বয়সী সনু'র মাঝে পুরুষতন্ত্রের পেশী প্রদর্শনের ভিত গড়ে ওঠে। সনু'র মা ঠিক করেন ছেলেকে অল্প বয়স থেকেই লিঙ্গ সমতার ধারণা দেবেন। বৈষম্য নয়, নারীদের প্রতি শ্রদ্ধাশীল হতে শেখাবেন। গল্প শুনিয়ে ক্ষমতার সমীকরণ, লিঙ্গ সমতা, সম্মানসহ আরও অনেক কিছু সম্পর্কে ৭ বছর বয়সী সনু'র দৃষ্টিভঙ্গি বদলানোর চেষ্টা করেন মা।
মধ্যেপ্রদেশের হারদা শহরে "নাটখাটে"র অধিকাংশ চিত্রগ্রহণ করা হয়। চলচ্চিত্রটির 'ইনডোর' দৃশ্যসমূহ মুম্বাইয়ে চিত্রিত হয়েছে। এই চলচ্চিত্রের অধিকাংশ অভিনয় শিল্পীদের পূর্বাভিজ্ঞতা ছিলনা। চিত্রনাট্যে সনু'র চরিত্রটি একটি ছেলের হলেও শিল্পী নির্বাচনের সময় একজন মেয়ে- সানিকা পাটেলকে নেয়া হয়। ২০১৯-এ "নাটখাটের" পূর্ণ চিত্রগ্রহণ সম্পন্ন হয়।
২৬ মে, ২০২০-এ বিদ্যা বালান তার টুইটার একাউন্টে "নাটখাটের" পোস্টার প্রকাশের মাধ্যমে চলচ্চিত্রটির আনুষ্ঠানিক প্রচারণা শুরু করেন। ২ জুন,২০২০-এ "উই আর ওয়ানঃ এ গ্লোবাল ফিল্ম ফেস্টিভাল"-এর পঞ্চম দিনে ইউটিউবে চলচ্চিত্রটির উদ্বোধনী প্রদর্শণ করা হয়।
দ্য ইন্ডিয়ান এক্সপ্রেস পত্রিকায় শুভ্র গুপ্ত এই চলচ্চিত্রকে "পিতৃতন্ত্রের ডাক দেয় এমন চলচ্চিত্রের তালিকায় (নাটখাট) মূল্যবান সংযোজন এবং এটি (পিতৃতন্ত্রের) সম্পূর্ণরূপে ক্ষতির কারণ হতে পারে"-মর্মে মন্তব্য করেছেন। হিন্দুস্তান টাইমস পত্রিকায় জ্যোতি শর্মা বাওয়া পরিচালক শান বিয়াসকে 'মহিলারা পুরুষতন্ত্রের কাঠামোগত চাপে পৃষ্ট ও পুরুষদের নগ্ন পেশী প্রদর্শণ থেকে তাদের শক্তি পাওয়ার' বিষয়টি কার্যকরভাবে চিত্রায়ণের জন্য প্রশংসা করেন। তিনি মায়ের ভূমিকায় "সরল এবং উপযোগী" অভিনয়ের জন্য বিদ্যা'র প্রশংসা করেন।
রিয়েল টাইম গ্রস সেটেলমেন্ট

রিয়েল টাইম গ্রস সেটেলমেন্ট (সংক্ষেপে আরটিজিএস) (), হল একটি বিশেষায়িত তহবিল স্থানান্তর ব্যবস্থা যার মাধ্যমে এক ব্যাংক থেকে অন্য ব্যাংকে তাৎক্ষণিক বা প্রকৃত সময়ে তহবিল স্থানান্তর করা যায়। এটি আরটিজিএস নামেই বহুল পরিচিত। 'রিয়েল টাইম' বা প্রকৃত সময় বলতে বুঝায় এখানে লেনদেন সম্পূর্ণ হতে কোন নির্দিষ্ট সময় অপেক্ষা করতে হয় না বরং লেনদেন প্রক্রিয়া করার সাথে সাথেই লেনদেন সম্পূর্ণ হয়। আর 'গ্রস সেটেলমেন্ট' অর্থ লেনদেনটি অন্য কোনও লেনদেনের সাথে সম্পৃক্ত নয় এবং একবার লেনদেন প্রক্রিয়া সম্পূর্ণ হলে সেটাই চূড়ান্ত এবং প্রত্যাহারযোগ্য নয়।
১৯৮৫ সাল পর্যন্ত তিনটি কেন্দ্রীয় ব্যাংক আরটিজিএস পদ্ধতি বাস্তবায়ন করেছিল, যেখানে ২০০৫ সালের শেষ নাগাদ ৯০টি কেন্দ্রীয় ব্যাংক এ পদ্ধতি বাস্তবায়ন করে। সর্বপ্রথম ১৯৭০ সালে মার্কিন যুক্তরাষ্ট্রের ফেডারাল রিজার্ভ ওয়্যার নেটওয়ার্কে আরটিজিএস পদ্ধতি চালু হয়। এটি টেলিগ্রাফের মাধ্যমে ফেডারেল রিজার্ভ ব্যাংকগুলির মধ্যে বৈদ্যুতিকভাবে তহবিল স্থানান্তর পদ্ধতির উপর ভিত্তি করে তৈরি হয়েছিল। যুক্তরাজ্য এবং ফ্রান্স ১৯৮৪ সালে স্বাধীনভাবে আরটিজিএস পদ্ধতি তৈরি করে। পরবর্তী কয়েক বছরের মধ্যে অন্যান্য কয়েকটি উন্নত দেশ এই পদ্ধতি চালু করেছে। যদিও, দেশ ভেদে এই পদ্ধতির প্রযুক্তিগত ও কাজের ধরনের ভিন্নতা লক্ষ্য করা যায়। বর্তমানে বিশ্বের প্রায় সকল দেশে আরটিজিএস ব্যবস্থা চালু আছে।
আরটিজিএস পদ্ধতি সাধারণত একটি দেশের কেন্দ্রীয় ব্যাংক দ্বারা পরিচালিত হয়, কারণ এটি একটি দেশের অর্থনীতির খুব গুরুত্বপূর্ণ অবকাঠামো হিসাবে বিবেচিত। অর্থনীতিবিদরা মনে করেন যে, একটি কার্যকরী জাতীয় পেমেন্ট সিস্টেম পণ্য ও সেবা বিনিময় ব্যয় হ্রাস করে এবং এটি আন্তঃব্যাংক, অর্থ এবং মূলধন বাজারের কাজকর্মের জন্য অপরিহার্য।
আরটিজিএস পদ্ধতিতে অর্থের কোনও ফিজিক্যাল এক্সচেঙ্গে বা প্রাকৃত বিনিময় হয় না বরং কেন্দ্রীয় ব্যাংক লেনদেনকারী ব্যাংকসমুহের হিসাব সমন্নয় করে। যেমন:- "'ক ব্যাংক'" আরটিজিএস পদ্ধতি ব্যবহার করে "'খ ব্যাংকে'" ৫ লক্ষ টাকা স্থানান্তর করল। তখন কেন্দ্রীয় ব্যাংক "'ক ব্যাংকের"' হিসাব থেকে ৫ লক্ষ টাকা ডেবিট বা বিয়োগ করে "'খ ব্যাংকের'" হিসাব ক্রেডিট বা যোগ করে দেয়। আবার যখন "'খ ব্যাংক'" এই পদ্ধতি ব্যবহার করে "'ক ব্যাংকে'" টাকা স্থানান্তর করবে, তখন কেন্দ্রীয় ব্যাংক "'খ ব্যাংকের'" হিসাব ডেবিট বা বিয়োগ করে "'ক ব্যাংকের'" হিসাব ক্রেডিট বা যোগ করে দিবে। এভাবে কেন্দ্রীয় ব্যাংক ক্রমাগত উভয় ব্যাংকের হিসাব সমন্বয় করে থাকে। অর্থাৎ, এই পদ্ধতিতে কেন্দ্রীয় ব্যাংকের সাথে থাকা অন্যান্য ব্যাংকসমূহের হিসাবগুলি নিরবচ্ছিন্নভাবে গ্রস ভিত্তিতে সমন্বিত হতে থাকে। সম্পূর্ণ প্রক্রিয়াটি হবে বৈদ্যুতিকভাবে। ফলে এই পদ্ধতিতে প্রাকৃত অর্থের বিনিময় প্রয়োজন হয় না। আরটিজিএস পদ্ধতিতে ছোট-বড় সব ধরনের তহবিল স্থানান্তরণ করা যায়। তবে দেশ ভেদে কেন্দ্রীয় ব্যাংক লেনদেনের একটা নিম্ন সীমা নির্ধারণ করে দিতে পারে। এই পদ্ধতির মূল উদ্দেশ্য হচ্ছে লেনদেনের ঝুঁকি হ্রাস করা বিশেষ করে বড় অঙ্কের তহবিল স্থানান্তরের ঝুঁকি হ্রাস করা।
বিভিন্ন দেশের আর্থিক অবকাঠামোর মূল উপাদান হিসাবে পেমেন্ট সিস্টেমের উন্নয়নকল্পে বিশ্বব্যাংক বিশেষ মনোযোগ দিয়ে আসছে এবং ইতোমধ্যে প্রায় শতাধিক দেশকে আর্থিক অবকাঠামোর উন্নয়নে বিভিন্ন ধরনের সহায়তা প্রদান করেছে। বেশিরভাগ আরটিজিএস সিস্টেমকে নিরাপদ করতে সর্বোত্তম ডিজাইন এবং আন্তর্জাতিক মান অনুসরণ করা হয়েছে।
২০১০ সালে বিশ্বব্যাংক বিশ্বব্যাপী পেমেন্ট সিস্টেম সম্পর্কে একটি প্রতিবেদন প্রকাশ করেছিল, যেখানে আরটিজিএস পদ্ধতিতে ব্যবহার করে যেসব দেশ বড় অঙ্কের লেনদেন নিষ্পত্তি করে সেগুলর উল্লেখ করা হয়েছে।
মুসলিম লীগের ভাঙ্গন

মুসলিম লীগ মূলত নিখিল ভারত মুসলিম লীগ হিসাবে ব্রিটিশ ভারতে একটি মুসলমানদের প্রতিনিধিত্বকারী রাজনৈতিক দল হিসাবে প্রতিষ্ঠিত হয়েছিল। নিখিল ভারত মুসলিম লীগই ছিল পাকিস্তান আন্দোলনের মূল চালিকা শক্তি যার ফলশ্রুতিতে পাকিস্তান প্রতিষ্ঠিত হয়েছিল। ১৯৪৭ সালে পাকিস্তানের স্বাধীনতার পর এই দলটির মূল উত্তরসূরি হিসেবে আত্মপ্রকাশ করে মুসলিম লীগ (পাকিস্তান)। তবে নিখিল ভারত মুসলিম লীগের ভারতীয় নেতারা ভারতীয় ইউনিয়ন মুসলিম লীগ নামে ভারতে নিখিল ভারত মুসলিম লীগের উত্তরসূরী রাজনৈতিক দল প্রতিষ্ঠা করে। মুসলিম লীগ (পাকিস্তান) প্রায় ১১ বছর ধরে পাকিস্তান শাসন করে। কিন্তু পাকিস্তানে সামরিক আইন জারি হলে জেনারেল আইয়ুব খান মুসলিম লীগ (পাকিস্তান) ভেঙে দেয়। পরবর্তীতে আইয়ুব খান ১৯৬২ সালে মুসলিম লীগের একাংশ নিয়ে মুসলিম লীগের উত্তরসূরি হিসেবে পাকিস্তান মুসলিম লীগ প্রতিষ্ঠা করে। কিন্তু অল্প সময়ের মধ্যেই দলটি কনভেনশন মুসলিম লীগ এবং কাউন্সিল মুসলিম লীগ নামক দুটি দলে বিভক্ত হয়ে যায়। কনভেনশন মুসলিম লীগের নেতৃবৃন্দ জেনারেল আইয়ুব খানের শাসনকে সমর্থন করেছিল অন্যদিকে কাউন্সিল মুসলিম লীগের নেতৃবৃন্দ আইয়ুব বিরোধী হিসেবে আবির্ভূত হয়। কয়েক বছরের মধ্যেই মুসলিম লীগ বহু দলে-উপদলে বিভক্ত হয়ে যায়।
প্রথমদিকে ১৯০৬ সালে ভারতবর্ষের মুসলমানদের রাজনৈতিক স্বার্থ রক্ষার জন্য গঠিত দলটি তাদের জন্য পৃথক স্বাধীন দেশ অর্জনের লড়াইয়ের নেতৃত্ব দিয়েছিল। এর সাফল্য সত্ত্বেও, লীগ দুটি বড় দুর্বলতায় ভুগেছে। একটি করছে সুসংজ্ঞায়িত সামাজিক ও অর্থনৈতিক কর্মসূচির অভাব এবং অন্যটি হচ্ছে একটি শক্তিশালী দলীয় সংস্থার অভাব।
পাকিস্তানে একটি অস্থিতিশীল দলীয় ব্যবস্থা বিদ্যমান। এছাড়াও রাজনৈতিক দলগুলোর মধ্যে রয়েছে বিভিন্ন দলে-উপদলে বিভক্ত হওয়ার প্রবণতা। কারণ পাকিস্তানের মতো বহু-জাতিগত রাষ্ট্রে রাজনৈতিক দলগুলি গণতন্ত্রের চূড়ান্ত বহিঃপ্রকাশের ক্ষেত্রে অভ্যন্তরীণ দ্বন্দ্ব রাজনৈতিকভাবে রাজনৈতিক অস্থিতিশীলতার জন্য দায়ী।
১৯৪৯ সালে বাঙালি জাতীয়তাবাদী হোসেন শহীদ সোহরাওয়ার্দী, মওলানা আবদুল হামিদ খান ভাসানী এবং শামসুল হক দ্বারা তৎকালীন পূর্ব পাকিস্তানের রাজধানী ঢাকায় আওয়ামী মুসলিম লীগ (পরবর্তীতে আওয়ামী লীগ) প্রতিষ্ঠিত হলে মুসলিম লীগে প্রথম বারের মতো ভাঙ্গন ঘটে। পাকিস্তানে মুসলিম লীগের আধিপত্যের বাঙালি বিকল্প হিসাবে আওয়ামী মুসলিম লীগ প্রতিষ্ঠিত হয়েছিল। দলটি পূর্ব পাকিস্তানে দ্রুত জনপ্রিয়তা ও সমর্থন অর্জন করে এবং শেষ পর্যন্ত পশ্চিম পাকিস্তানের সামরিক ও রাজনৈতিক আধিপত্যবাদী চেতনার বিরুদ্ধে সংগ্রামে বাঙালি জাতীয়তাবাদী শক্তির নেতৃত্ব দেয়।
পাকিস্তানের সব রাজনৈতিক দলের মধ্যে মুসলিম লীগের মধ্যেই বিভক্ত হওয়ার প্রবণতা সবচেয়ে বেশি ছিল। এটি এমন একটি দল যার ভাগ্য অনেকাংশেই দলীয় নেতৃত্ব বা জনগণের চেয়ে বাহিরের প্রভাব দ্বারা নিয়ন্ত্রিত হয়েছে। প্রকৃতপক্ষে লীগের ভাঙ্গা-গড়া প্রতিষ্টিত শক্তির কৌশলের একটি গুরুত্বপূর্ণ অঙ্গ ছিল। সুতরাং আশ্চর্যের বিষয় নয় যে, মুসলিম লীগ বা এর কোন উপদল কেবল ক্ষমতায় থাকলেই ঐক্যবদ্ধ থাকে। ইদানীং আসিফ আলি জারদারির অধীনে পাকিস্তান পিপলস পার্টি অনেক ক্ষেত্রে পুরানো কনভেনশন মুসলিম লীগের মতো হয়ে উঠেছে।
গজনি দুর্গ

গজনি দুর্গ পূর্ব-মধ্য আফগানিস্তানের গজনি শহরে অবস্থিত, একটি মধ্যযুগীয় দুর্গপ্রাকার। গজনি শহরকে একটি প্রাচীর বেষ্টিত নগর হিসবে গড়ে তোলার লক্ষ্যে ১৩শ শতাব্দীতে দুর্গটি নির্মিত হয়েছিল। দুর্গটি ৪৫ মিটার (১৪৭ ফুট) উঁচু যা গজনির আকাশসীমায় আধিপত্য বিস্তার করে।
একাধিক হুমকির কারণে দুর্গটি ধ্বংসের ঝুঁকিতে রয়েছে। ইতোমধ্যে দুর্গটির ৩২টি মূল মিনারের অর্ধেকেরও বেশি ধ্বংস বা ক্ষতিগ্রস্ত অবস্থায় রয়েছে। ২০১৯ সালের জুন মাসে এক ভিডিওতে দুর্গের একটি মিনার ভেঙ্গে পড়তে দেখা যায়, যা সামাজিক মাধ্যমে বেশ আলোচিত হয়। দুর্গটি শহরের কেন্দ্রস্থলে এবং নিকটবর্তী প্রধান রাস্তাগুলিতে অবস্থিত। ভারী বৃষ্টিপাত এবং দেশটির চলমান গৃহযুদ্ধ ও সংরক্ষণের জন্য অর্থের অভাব দুর্গটির ক্ষয় ত্বরান্বিত করছে।
নির্মাণের পর হতে ৮০০ বছরেরও বেশি সময় ধরে গজনি দুর্গটি অনেক যুদ্ধের সাক্ষী হয়েছে। দুর্গটি ১৮৩৯ সালের প্রথম ইঙ্গ-আফগান যুদ্ধের ঐতিহাসিক স্থান। এযুদ্ধে ব্রিটিশ সেনারা আক্রমণ করে দুর্গটি দখল করেছিল। পরবর্তী দশকগুলিতে এই দুর্গে আরো যুদ্ধের ও সহিংসতা ঘটেছিল। ২০১৯ সালের ১৪ জুন, ভারী বৃষ্টিপাত এবং আফগান সরকারের অবহেলার কারণে দুর্গের একটি মিনার ভেঙে পড়েছিল।
গজনী দুর্গের অবকাঠামো দিন দিন অবনতি হচ্ছে। দুর্গের অনেক মিনার ও দেয়াল ভেঙে পড়েছে। আফগানিস্তানে গৃহযুদ্ধ এবং অবিরত রাজনৈতিক অস্থিতিশীলতা দুর্গের অবনতিতে ভূমিকা রেখেছে। যুদ্ধ এবং তহবিলের অভাব দুর্গটির সংরক্ষণের প্রচেষ্টা বাধাগ্রস্থ করেছে। ২০১৯ সালের জুন-এ মিনার ধসে পড়ার ভিডিওটি সামাজিক মাধ্যমে আলোচিত হলে আফগান সরকার দেশের সাংস্কৃতিক ঐতিহ্য রক্ষায় এগিয়ে আসার জন্য আন্তর্জাতিক সম্প্রদায়কে আহ্বান জানিয়েছিল।
কন্নড় প্রভা

কন্নড় প্রভা কর্ণাটকের একটি প্রধান কন্নড় পত্রিকা। এর যৌথ মালিকানায় আছেন জুপিটার ক্যাপিটাল, রাজীব চন্দ্রশেখর প্রতিষ্ঠিত একটি সংস্থা, যিনি ভারতীয় জনতা পার্টির সংসদ সদস্য এবং "দ্য নিউ ইন্ডিয়ান এক্সপ্রেস" গ্রুপ, যা সর্বাধিক শক্তিশালী কন্নড় সংবাদপত্র। এটি প্রতিষ্ঠা করেছিলেন রামনাথ গোয়েঙ্কা ।
১৯৬৭ সালের ৪ নভেম্বর বেঙ্গালুরুতে একটি সংস্করণ দিয়ে শুরু হয়েছিল, আজ বেঙ্গালুরুতে সদর দপ্তর এবং পাঁচটি :গুলবার্গ, ম্যাঙ্গালোর, শিমোগা, হুবলি, বেলগাম এবং গুলবর্গার প্রকাশনা কেন্দ্র থেকে রাজ্য জুড়ে ছড়িয়ে পড়ে। 
রাজীব চন্দ্রশেখরের মালিকানাধীন জুপিটার ক্যাপিটাল ২০১১ সালে পত্রিকাটির ৫১% শেয়ার কিনেছিল। রবি হেগডে জানুয়ারী ২০১৭ এ প্রধান সম্পাদক হিসাবে দায়িত্ব গ্রহণ করেন। কান্নাডাপ্রভা তাঁর সম্পাদনার অধীনে বিশ্বাসযোগ্যতা অর্জন করেছিলেন।
সেরা নকশার সংবাদপত্রের জন্য ২০০৫ সাল থেকে পর পর তিনবার কান্নাডা প্রভা মর্যাদাপূর্ণ "কর্ণাটক মিডিয়া একাডেমি অ্যাওয়ার্ড" জিতেছেন।
২৩নং ওয়ার্ড, ঢাকা দক্ষিণ সিটি কর্পোরেশন

২৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৫৯ নং ওয়ার্ড ছিল। ওয়ার্ড নং ২৩ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন মকবুল হোসেন।
ওয়ার্ড নম্বর ২৩ ঢাকা মহানগরের লালবাগ রোড (হোল্ডিং নং- ১৫৮-২৫৬), মেডিকেল ষ্টাফ কোয়ার্টার থেকে বিডিআর গেট নং-১, কাশ্মীরী টোলা লেন, হোসেন উদ্দীন খান লেন, ডুরি আঙ্গুল লেন, নবাবগঞ্জ রোড, নবাবগঞ্জ লেন, আব্দুল আজিজ লেন, ললিত মোহন দাস লেন, এম, সি রায় রোড, নতুন পল্টন লাইন, পিল খানা রোড , সুবল দাস রোড (হোল্ডিং নং- ৪৭, ৪৮ এবং ৪৯) এলাকা নিয়ে গঠিত।
এই ওয়ার্ড এর সাবেক কাউন্সিলর আলহাজ্ব হুমায়ূন কবির তিনি বর্তমানে ঢাকা মহানগর দক্ষিণ আওয়ামী লীগ এর সাধারণ সম্পাদক এবং এই ওয়ার্ড এ ২০২০ সালে বিদ্রোহি প্রার্থী হয়ে নির্বাচন করেছেন হাজী মোহাম্মদ আলাউদ্দিন তিনি বাংলাদেশ আওয়ামী সেচ্ছাসেবক লীগের সাবেক কেন্দ্রীয় সদস্য।
২৪নং ওয়ার্ড, ঢাকা দক্ষিণ সিটি কর্পোরেশন

২৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬০ নং ওয়ার্ড ছিল। ওয়ার্ড নং ২৪ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন মোসদ্দেক হোসেন জাহিদ।
ওয়ার্ড নম্বর ২৪ ঢাকা মহানগরের জগন্নাথ সাহা রোড (হোল্ডিং নং- ১১৪-৩১৫), শহীদ নগর, রাজ নারায়ন ধার রোড এলাকা নিয়ে গঠিত।
২৫নং ওয়ার্ড, ঢাকা দক্ষিণ সিটি কর্পোরেশন

২৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬১ নং ওয়ার্ড ছিল। ওয়ার্ড নং ২৫ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন আনোয়ার ইকবাল সান্টু।
ওয়ার্ড নম্বর ২৫ ঢাকা মহানগরের জগন্নাথ সাহা রোড (হোল্ডিং নং- ১-১১৩), কাজী রিয়াজুদ্দিন রোড, লালবাগ দূর্গ এবং পুষ্পরাজ সাহা রোড, আতশ খান লেন, রাজশ্রী নাথ ষ্ট্রীট, হরমোহন শীল ষ্ট্রীট, গঙ্গারাম রাজার লেন, লালবাগ রোড (হোল্ডিং নং- ৪৮-১৫৭ এবং ২৫৭-৩২৫/১), নগর বেলতলী লেন, শেখ সাহেব বাজার, সুবল দাস রোড (হোল্ডিং নং- ৫৭-৪৯) এলাকা নিয়ে গঠিত।
শেখ সাহেব বাজারটি ঢাকা দক্ষিণ সিটি কর্পোরেশনের ২৫নং ওয়ার্ডে অবস্থিত। পূর্বে স্থানটিতে রমরমা বাজার থাকলেও বর্তমানে তা অনেকাংশেই কমে গিয়েছে অর্থাৎ বাজারখানা আজ প্রায় বিলুপ্তির পথে। গড়ে উঠেছে এলোপাথারি দালানকোঠা। 
শেখ সাহেব বাজার মূলত ব্রিটিশ এবং পাকিস্তান আমলের একটা উল্লেখযোগ্য ব্যবসায়কেন্দ্র। শেখ এজাজতুল্লাহর নামে বাজারটির নামকরণ। শেখ এজাজতুল্লাহ ছিলেন একজন শিক্ষানুরাগী ব্যক্তি। তার বাবা শেখ আফসারুল্লাহ বাজারটির গোড়াপত্তন করেন। আদি বাসিন্দা হওয়ায় বাজারটির তত্বাবধানে ভূমিকা রাখতে সক্ষম হন। রাজনৈতিক দাঙ্গায় শেখ এজাজতুল্লাহ কোলকাতা গমন করেন। পরবর্তীকালে বাজারের তত্ত্বাবধান স্থানীয় নেতৃবৃন্দ কর্তৃক হয়ে থাকে। জানা যায় শেখ এজাজতুল্লাহর পরিবার বর্তমান সময়ে কোলকাতা এবং ঢাকার মিরপুরে বাস করে।
২৬নং ওয়ার্ড, ঢাকা দক্ষিণ সিটি কর্পোরেশন

২৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬২ নং ওয়ার্ড ছিল। ওয়ার্ড নং ২৬ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন হাসিবুর রহমান।
ওয়ার্ড নম্বর ২৬ ঢাকা মহানগরের আজিমপু রোড (হোল্ডিং নং- ১-১৭৮), আজিমপুর এষ্টেট, পলাশী ব্যারাক পশ্চিম ও দক্ষিণ, ইডেন মহিলা কলেজ হোস্টেল স্টাফ কোয়ার্টার এবং গাহর্স্থ অর্থনীতি কলেজ, বি.সি দাস স্ট্রীট, নিলক্ষেত সরকারি বাজার (আজিমপুর), লালবাগ রোড, (হোল্ডিং নং- ১-৪৭ এবং ১৫৮-১৯৯), ঢাকেশ্বরী রোড এলাকা নিয়ে গঠিত।
২৭নং ওয়ার্ড, ঢাকা দক্ষিণ সিটি কর্পোরেশন

২৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৩ নং ওয়ার্ড ছিল। ওয়ার্ড নং ২৭ ঢাকা মহানগর পুলিশের চকবাজার থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন ওমর বিন আব্দুল আজিজ।
ওয়ার্ড নম্বর ২৭ ঢাকা মহানগরের হোসেনি দালান রোড, অরফানেজ রোড, কমল দাহ রোড, নাজিমুদ্দিন রোড (হোল্ডিং নং- ১-১২৪), গির্দা উর্দু রোড, জয়নাগ রোড, বকশীবাজার রোড, বকশীবাজার লেন, আমলা পাড়া সিটি(বুয়েট স্টাফ কোয়ার্টার), তাতখানা লেন, উমেশ দত্ত রোড, নবাব বাগিচা, নূর ফাতাহ লেন, পলাশী ফায়ার সার্ভিস স্টেশন এলাকা নিয়ে গঠিত।
২৮নং ওয়ার্ড, ঢাকা দক্ষিণ সিটি কর্পোরেশন

২৮নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৪ নং ওয়ার্ড ছিল। ওয়ার্ড নং ২৮ ঢাকা মহানগর পুলিশের লালবাগ থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন কামাল উদ্দিন কাবুল।
ওয়ার্ড নম্বর ২৮ ঢাকা মহানগর দক্ষিণের কে.বি. রুদ্র রোড, উর্দু রোড, গৌড় সুন্দর রায় লেন, হায়দার বক্স রোড, খাজে দেওয়ান প্রথম এবং দ্বিতীয় লেন, চক সার্কুলার রোড, আজগর লেন, হরনাথ ঘোষ রোড, হরনাথ ঘোষ লেন, খাজে দল সিং লেন, নন্দ কুমার দত্ত রোড এলাকা নিয়ে গঠিত।
২৯নং ওয়ার্ড, ঢাকা দক্ষিণ সিটি কর্পোরেশন

২৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৩ এর অন্তর্গত। এটি প্রাক্তন ঢাকা সিটি কর্পোরেশনর ৬৫ নং ওয়ার্ড ছিল। ওয়ার্ড নং ২৯ ঢাকা মহানগর পুলিশের চকাবাজার থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন জাহাঙ্গীর আলম বাবুল।
ওয়ার্ড নম্বর ২৯ ঢাকা মহানগরের ইসলাম বাগ, শায়েস্তা খান রোড, রহমত গঞ্জ লেন, হাজী রহিম বকস লেন, ওয়াটার ওয়ার্কস রোড, হাজী কালু রোড, গণি মিঞার হাট, ফরিয়াপট্রি এলাকা নিয়ে গঠিত।
সঙ্কটোত্তর উষ্ণতার জল চুল্লি

সুপারক্রিটিকাল ওয়াটার রিঅ্যাক্টর বা সঙ্কটোত্তর উষ্ণতার জল চুল্লি (এসসিডাব্লুআর) একটি ধারণামূলক চতুর্থ প্রজন্মের চুল্লি। [1] বেশিরভাগ চুল্লিগুলি হালকা জল চুল্লি (এলডাব্লুআর) হিসাবে নকশা করা হয়েছে, যেগুলি সঙ্কটোত্তর চাপে (অর্থাৎ ২২.১ এমপিএরও বেশি) কাজ হবে। এই প্রসঙ্গে "সঙ্কটোত্তর উষ্ণতা" শব্দটি জলের সঙ্কট বিন্দুকে বোঝায় এবং পারমাণবিক চুল্লির ক্রিটিক্যালিটি ধারণার সাথে বিভ্রান্ত হওয়া উচিত নয়।
৩০নং ওয়ার্ড, ঢাকা দক্ষিণ সিটি কর্পোরেশন

৩০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনের ৬৬ নং ওয়ার্ড ছিল। ওয়ার্ড নং ৩০ ঢাকা মহানগর পুলিশের চকবাজার থানায় অবস্থিত এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন মোহাম্মদ ইরফান সেলিম।
ওয়ার্ড নম্বর ৩০ ঢাকা মহানগরের হাকিম হাবিবুর রহমান রোড, রাবার বোস ষ্ট্রীট, সোয়ারী ঘাট পূর্ব এবং পশ্চিম, রুই হাট্রা, বড় কাটারা, ছোট কাটারা, দেবীদাস ঘাট লেন, কমিটি গঞ্জ, চম্পাতলী লেন, জুম্মম বেপারী লেন, রজনী বোস লেন, রায় ঈশ্বরচন্দ্র শীল বাহাদুর ষ্ট্রীট, মহিউদ্দিন লেন, জাদব নারায়নদাস লেন, ইমাম গঞ্জ, মেটফোর্ড রোড এলাকা নিয়ে গঠিত।
সারাহ্ হামীদ আহমেদ

সারাহ হামেদ আহমেদ (জন্ম ২২শে এপ্রিল ১৯৮৯) কর্ণাটকের ব্যাঙ্গালোরের একজন ভারতীয় পাইলট । স্পাইস জেটের হয়ে কাজ করেছেন। "হিন্দুস্তান" "টাইমস" ২০১৫ সালে প্রকাশিত একটি সংবাদ প্রতিবেদন অনুযায়ী "তিনিই একমাত্র" মুসলিম মহিলা যিনি ভারতীয় বিমান চালনা খাতে পাইলট । দ‍্য "হিন্দু" তাকে কর্ণাটকের প্রথম মুসলিম মহিলা পাইলট হিসাবে তালিকাভুক্ত করেছেন। 
সারাহ পরে স্পষ্ট করে জানিয়েছিলেন যে তিনি কখনই প্রথম ভারতীয় মুসলিম মহিলা পাইলট হওয়ার দাবি করেননি এবং কয়েকজন মুসলিম মহিলা পাইলটদের মধ্যে কেবল তিনিই ছিলেন। তিনি আরও স্পষ্ট করে বলেছিলেন যে তিনি ইসলামোফোবিয়া বা খারাপ আচরণের বিষয়ে কখনও কিছু উল্লেখ করেননি। 
সারাহ সাবাহ হামীদ আহমেদ কর্ণাটকের বেঙ্গালুরুতে জন্ম ও বেড়ে ওঠেন। জ্যোতি নিবাস কলেজে পিইউসি শেষ করার পরে ২০০৭ সালে আহমেদ ফ্লোরিডার ভেরো বিচে প্যারিস এয়ার ফ্লাইট ট্রেনিং স্কুলে ভর্তি হন। ইসলামফোবিয়ার ৯/১১পরবর্তী সময়ে তিনি দাবি করেছেন যে বেশিরভাগ মুসলিম ছাত্রর ইউএস ভিসা প্রত্যাখ্যান করা হচ্ছিল, তবে তার খুব কমই অসুবিধা হয়েছিল।
তাঁর পিতার মতে, তিনি যে প্রচলিত সম্প্রদায়ের মধ্যে বেড়ে ওঠেন সেখানে একজন মহিলার দায়িত্ব তার বাড়ির এবং শিশুদের দেখা শোনা করা। নি প্রথমে সম্প্রদায়ের মধ্যে সমর্থন পাননি এবং তার পরিবার তাকে থামানোর চেষ্টা করেছিল, কিন্তু তার বাবার এক বন্ধু যিনি সাউথ ওয়েস্ট এয়ারলাইন্সের একজন পাইলট ছিলেন তাদের আশ্বাস দেন । এক বছর অধ্যয়ন ও ২০০ ঘণ্টা ফ্লাইটের সময় লগ করার পরে, আহমেদ ২০০৮ সালে তার বাণিজ্যিক পাইলটের লাইসেন্স পেয়েছিলেন। তিনি ভারতে ফিরে এসে তার লাইসেন্সকে ভারতীয় শংসাপত্রের সাথে রূপান্তর করার প্রক্রিয়া হাতে নিয়েছিলেন, যার জন্য নির্দিষ্ট বাণিজ্যিক বিমানের ধরন সম্পর্কে শিখতে লিথুয়ানিয়ায় অপেক্ষার সময় এবং অতিরিক্ত প্রশিক্ষণ উভয়ই প্রয়োজন ছিল। তিনি বাণিজ্যিক বিমান চলাচলের ক্ষেত্র সম্পর্কে আরও বলেছেন যে "পুরুষদের একচেটিয়া ভেঙে গেছে তবে সংখ্যায় সমতা আসতে আরও কিছুটা সময় লাগতে পারে।" 
ব‍্যাচেলর অফ বিজনেস অ‍্যাডমিনিস্ট্রেশন শেষ করার পর এবং ১২০০ ঘণ্টা ফ্লাইং শেষ করার পর ২০১০ এ স্পাইস জেটে কমাাাশিয়ালর্র পাইলট হিসেবে যোগ দেন তিনিই প্রথম মুসলিম মহিলা যিনি বিমান চালনার কাজকে বেছে নেন এবং প্রায় দু'বছর ৬০০মহিলা পাইলটের মধ্যে তিনি একা একজন মুসলিম মহিলা ছিলেন। তাঁর কাজ তাঁর সমাজে অনুু্রেেুু্ুেুুু অনুপ্রেরণা দেয়.
৩১নং ওয়ার্ড, ঢাকা দক্ষিণ সিটি কর্পোরেশন

৩১নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৬৭ নং ওয়ার্ড ছিল। ওয়ার্ড নং ৩১ ঢাকা মহানগর পুলিশের * থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন শেখ মোহাম্মদ আলমগীর।
ওয়ার্ড নম্বর ৩১ ঢাকা মহানগরের মৌলভী বাজার, আজিজুল্লাহ রোড, বেগম বাজার, আবুল হাসনাত রোড, পদ্মলোচন রায় লেন, কে,এম, আজম লেন, নুর বক্স লেন, আলী হোসেন খান রোড, নাবালক মিয়া লেন, আর্মেনীয়াম ষ্ট্রীট, আবুল খায়রাত রোড, কেদৗর নাথ দে লেন, আগা নওয়াব দেউড়ী, বেচারাম দেউড়ী, হাফিজ উল্লাহ রোড, গোলাম মোস্তফা লেন, ডি,সি, রায় রোড, শরৎচন্দ্র চক্রবর্ত্তী রোড, এ, সি, রায় রোড, জেলা রোড, দিগু বাবু লেন, মকিম কাটারা, বি,কে, রায় লেন, সেন্টাল জেল, যোগেন্দ্র নারায়ণ শীল ষ্ট্রীট এলাকা নিয়ে গঠিত।
৩২নং ওয়ার্ড, ঢাকা দক্ষিণ সিটি কর্পোরেশন

৩২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৬৮ নং ওয়ার্ড ছিল। ওয়ার্ড নং ৩২ ঢাকা মহানগর পুলিশের কোতয়ালি - বংশাল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন ইমরান হোসেন জন।
ওয়ার্ড নম্বর ৩২ ঢাকা মহানগরের বংশাল রোড (হোল্ডিং নং- ৪৩/১-১০৮), কে,পি, ঘোষ ষ্ট্রীট, কসাইটুলী, গোবিন্দ দাস লেন, সৈয়দ হাসান আলী লেন, পি, কে, রায় লেন, হাজী আঃ রশিদ লেন, রায় বাহাদুর ঈশ্বর চন্দ্র ঘোষ ষ্ট্রীট, কাজী জিয়া উদ্দীন রোড, সামসাবাদা লেন, শাহ্জাদা মিয়া লেন, গোপী নাথ দত্ত কবিরাজ ষ্ট্রীট ও হরনী ষ্ট্রীট, বাগডাসা লেন, হায়বাৎ নগর লেন শরৎচক্রবর্তী রোড (হোল্ডিং নং-১৭-১০৩), কাজী মুদ্দিন সিদ্দিকী লেন, আকমল খান রোড, জিন্দবাহার লেন, জুমবালী লেন এলাকা নিয়ে গঠিত।
৩৩নং ওয়ার্ড, ঢাকা দক্ষিণ সিটি কর্পোরেশন

৩৩নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৬৯ নং ওয়ার্ড ছিল। ওয়ার্ড নং ৩৩ ঢাকা মহানগর পুলিশের বংশাল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন আউয়াল হোসেন।
ওয়ার্ড নম্বর ৩৩ ঢাকা মহানগরের বংশাল রোড (হোল্ডিং নং- ১০৯-২০৭/১), আলী, নেকী দেউরী, আব্দুল হাদী লেন, নবাব কাাটারা, চানখার পুল লেন, আগামসীহ লেন (হোল্ডিং নং- ১-১৫), শিক্কাটুলী লেন, আগা সাদেক রোড, বি, কে, গাঙ্গুলী লেন, আবুল হাসনাত রোড এলাকা নিয়ে গঠিত।
ফাতিমা আল-বাতায়াহিয়্যাহ

ফাতিমা বিনতে ইব্রাহিম ইবনে মাহমুদ আল-বাতায়াহিয়্যা, ফাতিমা আল-বাতায়াহিয়্যাহ নামেও পরিচিত। তিনি ৮ম শতাব্দীতে হাদীসের একজন মুহাদ্দিস ছিলেন। 
ফাতিমা আল-বাতায়াহিয়্যাহ দামেস্কে সহীহ বুখারী পড়াতেন। তিনি সেই সময়ের সর্বশ্রেষ্ঠ আলেমদের একজন হিসেবে পরিচিত ছিলেন। হজের সময় তৎকালীন শীর্ষস্থানীয় পুরুষ আলেমগণ তাঁর কথা সরাসরি শোনার জন্য দূরদূরান্ত থেকে ছুটে আসতেন।
বৃদ্ধ বয়সে তিনি দামেস্ক ছেড়ে মদীনায় চলে যান এবং স্বয়ং মসজিদে নববীতে তাঁর ছাত্রদেরকে দিনব্যাপী হাদীসের দারস দিতেন। পড়াতে পড়াতে ক্লান্ত হয়ে পড়লে তিনি নবীজির (সা) রওজায় মাথা হেলান দিয়ে ছাত্রদের পড়াতে থাকতেন। এই ঐতিহ্যটি বর্তমান চর্চার বিপরীত। বর্তমানে মহানবীর (সা) কবর দেখার অনুমতি সাধারণ মানুষের নেই।
৩৪নং ওয়ার্ড, ঢাকা দক্ষিণ সিটি কর্পোরেশন

৩৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭০ নং ওয়ার্ড ছিল। ওয়ার্ড নং ৩৪ ঢাকা মহানগর পুলিশের বংশাল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন মো: মামুন।
ওয়ার্ড নম্বর ৩৪ ঢাকা মহানগরের সিদ্দিক বাজার, টেকের হাট লেন, নওয়াবপুর রোড (হোল্ডিং নং- ১৪৪-২২২), হাজী ওসমান গনি রোড (হোল্ডিং নং- ১ হইতে ১৬৫), নাজিরা বাজার লেন, লুৎফর রহমান লেন, কাজী আব্দুল হামিদ লেন, কাজী আলা উদ্দীন রোড, ফুলবাড়ীয়া পুরাতন রেলওয়ে স্টেশন (কোতোয়ালী অংশ) এলাকা নিয়ে গঠিত।
৩৫নং ওয়ার্ড, ঢাকা দক্ষিণ সিটি কর্পোরেশন

৩৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭১ নং ওয়ার্ড ছিল। ওয়ার্ড নং ৩৫ ঢাকা মহানগর পুলিশের বংশাল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন আবু সাঈদ।
ওয়ার্ড নম্বর ৩৫ ঢাকা মহানগরের মালিটোলা লেন, মালিটোলা রোড, বংশাল রোড (হোল্ডিং নং- ১-৪২, ২১১-২৬৭), বংশাল লেন, গোলক পাল লেন, আনন্দ মেহান বসাক লেন (বাসাবাড়ী লেন), ভিতরবাড়ী লেন, গোয়াল নগর লেন, ইংলিশ রোড, পুরানা মোগলটুলী, নবাব ইউসুফ রোড, নবাবপুর রোড (হল্ডিং নং- ২২৬-২৮২), হাজী আব্দুল্লাহ সরকার লেন, ফ্রেঞ্চ রোড, হাজী মইনুদ্দিন রোড, নয়াবাজার সুইপার কলোনী এলাকা নিয়ে গঠিত।
৩৬নং ওয়ার্ড, ঢাকা দক্ষিণ সিটি কর্পোরেশন

৩৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭২ নং ওয়ার্ড ছিল। ওয়ার্ড নং ৩৬ ঢাকা মহানগর পুলিশের কোতয়ালি থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৭ আসনের অন্তর্গত। এ ওয়ার্ডের বর্তমান কাউন্সিলর হলেন রঞ্জন বিশ্বাস।
ওয়ার্ড নম্বর ৩৬ ঢাকা মহানগরের আশেক লেন, বাধিকা মোহন বসাক লেন, হরি প্রসন্ন মিত্র রোড, সৈয়দ আওলাদ হোসেন লেন, কোর্ট হাউস ষ্ট্রীট, উচ্ছব পোদ্দার লেন, প্রসন্ন পোদ্দার লেন, রাখাল চন্দ্র বসাক লেন, বাঁশিচরণ সেন পোদ্দার লেন ইসলামপুর (হোল্ডিং নং- ৫৩-১১৭/২/৩), নবরয় লেন, কৈলাশ ঘোষ লেন, শাখারী বাজার (হোল্ডিং নং- ১-৬৫), রাজার দেউরী, জজকোর্ট, ডি, সি কোর্ট ও রায় সাহেব বাজার এলাকা নিয়ে গঠিত।
৩৭নং ওয়ার্ড, ঢাকা দক্ষিণ সিটি কর্পোরেশন

৩৭নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭৩ নং ওয়ার্ড ছিল। ওয়ার্ড নং ৩৭ ঢাকা মহানগর পুলিশের কোতয়ালী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আব্দুর রহমান মিয়াজী।
ওয়ার্ড নম্বর ৩৭ ঢাকা মহানগরের আহসান উল্লাহ রোড, কবিরাজ লেন, জি. এল গার্থ লেন, সিমশন রোড, পটুয়াটুলী রোড, ইসলামপুর (হোল্ডিং নং- ১-৫২), পাটুয়াটুলী লেন, কুমারটুলী লেন, লিয়াকত এ্যাভিনিউ, নর্থব্রুক হল রোড (হোল্ডিং নং- ১-৩৮), ওয়াইজ ঘাট, রমাকান্ত নন্দি লেন, লয়াল ষ্ট্রীট, পি, কে, রায় রোড (বাংলা বাজার), চিত্তরঞ্জন এ্যাভিনিউ, হকার্স মার্কেট, শাখারী বাজার (হোল্ডিং নং- ৬৬-১৪২) এলাকা নিয়ে গঠিত।
বিহার পুনর্গঠন আইন, ২০০০

বিহার পুনর্গঠন আইন ছিল ২০০০ সালে ভারতের সংসদ কর্তৃক গৃহীত এবং বর্তমানে বলবৎ একটি আইন। লোকসভা ও রাজ্য সভায় যথাক্রমে ২ ও ১১ আগস্ট বিলটি পাস হয় এবং ফলস্বরূপ, ২০০০ সালের ১৫ নভেম্বরে নতুন ঝাড়খণ্ড রাজ্যের জন্ম হয়। এটি ২০০০ সালের পূর্বের বিহার রাজ্যের একাংশ থেকে ঝাড়খণ্ড রাজ্য তৈরি করে। নির্বাচনের প্রতিশ্রুতি পূরণের জন্য অটল বিহারী বাজপেয়ীর নেতৃত্বাধীন এনডিএ সরকার আইনটি চালু করেছিল।
অর্জুন মুন্ডা একে পক্ষপাতদুষ্ট বলে মনে করেছিলেন বলে এটি সমালোচিত হয়েছিল।
ওয়ালীউর রহমান

ওয়ালীউর রহমান রেজা (১৯৪০–৯ মে ২০২০) বাংলাদেশের গাইবান্ধা জেলার রাজনীতিবিদ, সাংবাদিক ও মুক্তিযুদ্ধের সংগঠক যিনি তৎকালীন পাকিস্তানের জাতীয় পরিষদের সদস্য, তৎকালীন পূর্ব পাকিস্তানের প্রাদেশিক পরিষদের সদস্য ও তৎকালীন রংপুর-২০ আসনের সংসদ সদস্য ছিলেন।
ওয়ালীউর রহমান ১৯৪০ সালে রংপুরের মাতুলালয়ে জন্মগ্রহণ করেন। তার পৈতৃক নিবাস সদর উপজেলার বাদিয়াখালী ইউনিয়নের পদুমশহরে। পিতা গাইবান্ধা ইসলামিয়া হাইস্কুলে প্রধান সাবেক শিক্ষক আজিজুর রহমান ও মাহাতাবুন নাহারের বড় ছেলে ছিলেন তিনি। তার এক ছেলে তন্ময় ও মেয়ে নৃত্য শিল্পী অনন্যা।
ওয়ালীউর রহমান আওয়ামী লীগের জাতীয় কমিটির অন্যতম সদস্য ও গাইবান্ধা জেলা আওয়ামীলীগের জ্যেষ্ঠ উপদেষ্টা ছিলেন। তিনি ছাত্র ইউনিয়নের রাজনীতির মধ্য দিয়ে রাজনীতি শুরু করে ১৯৫৮ সালে রংপুর কারমাইকেল কলেজ ছাত্র সংসদের ভিপি হিসেবে দায়িত্ব পালন করেন। এরপর আওয়ামী লীগে যোগদিয়ে ছয় দফা আন্দলনে ভূমিকা রাখেন। রাজনীতির পাশাপাশি তিনি দৈনিক ইত্তেফাকের তৎকালীন গাইবান্ধা মহুকুমার প্রতিনিধি হিসেবে গাইবান্ধা প্রেসক্লাব প্রতিষ্ঠায় গুরুত্বপূর্ণ অবদান রাখেন। ১৯৬২ সালে তিনি গাইবান্ধা পৌরসভার কমিশনার নির্বাচিত হন।
১৯৭০ আওয়ামী লীগের মনোনীত প্রার্থী হিসেবে তৎকালীন পাকিস্তানের জাতীয় পরিষদের সদস্য, তৎকালীন পূর্ব পাকিস্তানের প্রাদেশিক পরিষদের সদস্য নির্বাচিত হন। ১৯৭১ সালে মুক্তিযুদ্ধে গাইবান্ধায় সংগঠক হিসেবে তিনি দায়িত্ব পালন করেন। মুক্তিযুদ্ধের ১১ ও ৬ নং সেক্টরের সিভিল এ্যাফেয়ার্স এ্যাডভাইজার হিসেবে মুক্তিযুদ্ধে অবদান রাখেন। ১৯৭২ সালে বাংলাদেশ গণপরিষদ সদস্য হিসেবে বাংলাদেশের সংবিধান প্রণয়নে তার অবদান রয়েছে।
১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-২০ আসন থেকে সংসদ সদস্য নির্বাচিত হন তিনি।
ওয়ালীউর রহমান ৯ মে ২০২০ সালে হৃদরোগে আক্রান্ত হয়ে ঢাকার মোহাম্মাদি হাউজিং কমপ্লেক্সের নিজ বাসায় মৃত্যুবরণ করেন। গাইবান্ধার পৌর কবরস্থানে রাষ্ট্রীয় মর্যাদায় তাকে সমাহিত করা হয়।
রেনেসাঁস প্রযুক্তি

রেনেসাঁস প্রযুক্তি ইউরোপীয় নিদর্শন এবং আবিষ্কার যা রেনেসাঁ সময়কালে প্রায় চতু্র্দশ থেকে ষোড়শ শতাব্দী মধ্যে ছড়িয়ে পড়েছিল। এ যুগটি ছাপাখানা, অঙ্কন ক্ষেত্রে রৈখিক দৃষ্টিভঙ্গি, কৃতিস্বত্ব, ডাবল শেল গম্বুজের মতো প্রযুক্তিগত অগ্রগতি দ্বারা চিহ্নিত। সেই সময়ের কারিগরদের স্কেচবুকগুলি (যেমন টাককোলা এবং লিওনার্দো দা ভিঞ্চি) সেইসময়কার পরিচিত এবং প্রয়োগকৃত যান্ত্রিক প্রযুক্তি সম্পর্কে গভীর অন্তর্দৃষ্টি দেয়।
প্যারাশ্যুট
প্যারাশ্যুটের সবচেয়ে প্রাচীন নকশা পাওয়া যায় ১৪৭০ সালের রেঁনেসা যুগের ইতালি থেকে প্রাপ্ত একটি হস্তলিপিতে।
আরও দেখুন: লিওনার্দো দা ভিঞ্চির বিজ্ঞান এবং আবিষ্কার
পূর্ব পাঞ্জাব

পূর্ব পাঞ্জাব (১৯৫০ সাল থেকে পাঞ্জাব হিসাবে পরিচিত) ছিল ১৯৪৭ সাল থেকে ১৯৬৬ সাল পর্যন্ত বিদ্যমান থাকা ভারতের একটি প্রদেশ (প্রথমদিকে) তথা রাজ্য (শেষদিকে)। ১৯৪৭ সালে পাঞ্জাব ভাগ তথা ভারত ভাগের মাধ্যমে ব্রিটিশ সাম্রাজ্য থেকে স্বাধীনতা লাভের পর ব্রিটিশ ভারতের পাঞ্জাব প্রদেশের যেসব অঞ্চল ভারতে যুক্ত হয় সেই অংশ নিয়ে এই প্রদেশ গঠন করা হয়। ১৯৪৭ সালে র‌্যাডক্লিফ কমিশন পুরনো পাঞ্জাবের মুসলিম সংখ্যাগরিষ্ঠ পশ্চিমাঞ্চল পাকিস্তানে যুক্ত করে পশ্চিম পাঞ্জাব গঠন করা হয় (পরবর্তীতে এর নামকরণ করা হয় পাঞ্জাব প্রদেশ) এবং বেশিরভাগ হিন্দু ও শিখ সংখ্যাগরিষ্ঠ পূর্ব অংশ ভারতে যুক্ত করে এই প্রদেশ গঠন করা হয়।
ব্রিটিশ ভারতীয় সাম্রাজ্যের বিভক্ত হওয়ার সাথে সাথে তৎকালীন পাঞ্জাব প্রদেশটি যুক্তরাজ্যের সংসদ কর্তৃক পাস হওয়া ভারতীয় স্বাধীনতা আইন অনুসারে দুটি ভাগে বিভক্ত হয়। ১৯৩৫ সালে প্রণীত ভারত শাসন আইনের অধীনে গঠিত এই প্রদেশটির অস্তিত্ব বিলুপ্ত করে পশ্চিম পাঞ্জাব এবং পূর্ব পাঞ্জাব হিসেবে দুটি নতুন প্রদেশ গঠন করা হয়। পাঞ্জাব অঞ্চলের দেশীয় রাজ্য (যা ব্রিটিশদের মালিকানা ছিল না, তাই ব্রিটিশরা তাকে ভাগ করতে পারে নি) বাহাওয়ালপুর রাজ্য ব্যতীত (এটি পাকিস্তান অধিরাজ্যে যোগদান করে) বাকি সবগুলো একীভুত হয়ে পাতিয়ালা ও পূর্ব পাঞ্জাব রাজ্য ইউনিয়ন (পেপসু) হিসেবে ভারত অধিরাজ্যে যোগদান করে। পাঞ্জাব প্রদেশের উত্তর-পূর্ব পার্বত্য রাজ্যগুলোকে একত্রিত করে ১৯৪৮ সালের ১৫ এপ্রিলে হিমাচল প্রদেশ গঠন করা হয়। পরবর্তীতে ১৯৫০ সালে হিমাচল প্রদেশকে একটি কেন্দ্রশাসিত অঞ্চল হিসাবে ঘোষণা করা হয়।
১৯৫০ সালে কার্যকর হওয়া ভারতের সংবিধানে "পূর্ব পাঞ্জাব" প্রদেশটির নাম পরিবর্তন করে "পাঞ্জাব" রাজ্য রাখা হয়। 
১৯৫৬ সালের রাজ্য পুনর্গঠন আইনের অধীনে পেপসু একটি পুনর্গঠিত পাঞ্জাব রাজ্যে একীভূত হয়।
১৯৬৬ সালের ১ নভেম্বরে আরও একবার পুনর্গঠন করা হয়। সেবার ১৯৫৬ সালে গঠিত পাঞ্জাব রাজ্যটিকে ভাষার ভিত্তিতে তিন ভাগে বিভক্ত করা হয়। হিন্দি-ভাষী সংখ্যাগরিষ্ঠ অঞ্চল নিয়ে বর্তমান ভারতের হরিয়ানা রাজ্য এবং পাঞ্জাবি-ভাষী সংখ্যাগরিষ্ঠ অঞ্চল নিয়ে বর্তমান পাঞ্জাব রাজ্য গঠন করা হয়। অন্যদিকে তৎকালীন পাঞ্জাব (পূর্ব পাঞ্জাব) প্রদেশের রাজধানী চণ্ডীগড়কে উভয় রাজ্যের রাজধানী হিসেবে একটি নতুন কেন্দ্রশাসিত অঞ্চল তৈরি করা হয়। একই সময়ে, সোলান ও নালাগ্রহ সহ পতিয়ালার পূর্ব অঞ্চল এবং পূর্ব পাঞ্জাব রাজ্য ইউনিয়নের কিছু অংশ হিমাচল প্রদেশে স্থানান্তরিত হয়।
ভারতের ২০১১ সালের আদম শুমারি অনুসারে ভারতের বর্তমান পাঞ্জাব, হরিয়ানা, হিমাচল প্রদেশ রাজ্য এবং কেন্দ্রশাসিত অঞ্চল চন্ডীগড় নিয়ে গঠিত পূর্ব পাঞ্জাবের জনসংখ্যা ৬,১্‌১৪,৮৫২ জন। পূর্ব পাঞ্জাব অঞ্চলে হিন্দুরা ৪,০্‌৩৪,৬০৫ জনসংখ্যা (৬৫.৯৪%) নিয়ে সংখ্যাগরিষ্ঠ। ১৭৪৬৬৭৩১ জনসংখ্যা (২৮.৬২%) নিয়ে শিখরা এই অঞ্চলের বৃহত্তম সংখ্যালঘু। অন্যদিকে মুসলিম জনসংখ্যা ২৫,১৮,১৫৯ (৪.১২%) আর অবশিষ্ট ৭,৯৫,৩৫৭ (১.৩%) জনসংখ্যা খ্রিষ্টান, বৌদ্ধ ও জৈন ধর্মের অনুসারী। বর্তমান পাঞ্জাবে শিখরা সংখ্যাগরিষ্ঠ, অন্যদিকে হরিয়ানা, হিমাচল প্রদেশ এবং চণ্ডীগড়ে হিন্দুরা সংখ্যাগরিষ্ঠ।
রাজ্যের নাম হিসাবে "পূর্ব পাঞ্জাব" শব্দটি বিলুপ্ত হয়ে যাওয়ায় বর্তমানে ভারতে "পূর্ব পাঞ্জাব" শব্দটি দ্বারা প্রায়ই ভারতের বর্তমান পাঞ্জাব রাজ্যের পূর্ব অংশ বোঝাতে ব্যবহৃত হয়ে থাকে। পাকিস্তানেও কখনও কখনও শব্দটি দ্বারা পাকিস্তানের পাঞ্জাব প্রদেশের পূর্ব অংশ বোঝালেও পাকিস্তানিরা প্রায়ই বর্তমান ভারতীয় পাঞ্জাবকে "পূর্ব পাঞ্জাব" হিসাবে উল্লেখ করে থাকে। অর্থাৎ, ভারত ও পাকিস্তানের মধ্যে বিভক্ত পাঞ্জাব অঞ্চলকে আলাদা করতে দুই দেশেই পূর্ব পাঞ্জাব ও পশ্চিম পাঞ্জাব শব্দ দুটি ব্যবহৃত হয়।
হেডলি কিথ

হেডলি জেমস কিথ (; জন্ম: ২৫ অক্টোবর, ১৯২৭ - মৃত্যু: ১৭ নভেম্বর, ১৯৯৭) নাটাল প্রদেশের ডান্ডি এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিং করতেন হেডলি কিথ।
১৯৫০-৫১ মৌসুম থেকে ১৯৫৭-৫৮ মৌসুম পর্যন্ত হেডলি কিথের প্রথম-শ্রেণীর খেলোয়াড়ী জীবন চলমান ছিল। পিছনের পায়ের উপর ভর রেখে খেলতেন। ঘরোয়া ক্রিকেটে অনিন্দ্যসুন্দর খেলা উপস্থাপন করলেও টেস্ট ক্রিকেটে এ সফলতা অনুপস্থিত ছিল।
১৯২৭ সালে নাটাল প্রদেশের ডান্ডি এলাকায় হেডলি কিথের জন্ম। অক্টোবর, ১৯৫০ সালে প্রথম-শ্রেণীর ক্রিকেটে অভিষেক ঘটে তার। কারি কাপে বামহাতি ব্যাটসম্যান হিসেবে নাটালের সদস্যরূপে ঐ খেলায় বর্ডারের মুখোমুখি হন। ঐ সময়ে নাটালের শক্তিধর ব্যাটিংয়ে গুরুত্বপূর্ণ অনুষঙ্গ হন। পাশাপাশি ঘরোয়া ক্রিকেটে কার্যকর ধীরগতির বামহাতি বোলিংয়ে দলে অবদান রাখতেন।
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন হেডলি কিথ। ৬ ফেব্রুয়ারি, ১৯৫৩ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৫ জানুয়ারি, ১৯৫৭ তারিখে ডারবানে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫২-৫৩ মৌসুমে দক্ষিণ আফ্রিকা দলের সদস্যরূপে অস্ট্রেলিয়া গমনের সুযোগ হয় তার। ফেব্রুয়ারি, ১৯৫৩ সালে মেলবোর্ন ক্রিকেট গ্রাউন্ডে (এমসিজি) অভিষেক ঘটে তার। অপরাজিত ৪০ রান তুলে দলের বিজয়ে ভূমিকা রাখার পাশাপাশি সিরিজে দলকে সমতায় আনেন। এরপূর্বে প্রথম দক্ষিণ আফ্রিকান হিসেবে অস্ট্রেলিয়ার মাটিতে ভিক্টোরিয়ার বিপক্ষে একই মাঠে দুইটি শতরানের ইনিংস খেলেছিলেন তিনি।
১৯৫৫ সালে ইংল্যান্ড গমন করেন। সেখানে চার টেস্টে অংশ নেন। এরপর, পরবর্তী শীতকালে ইংল্যান্ড দল দক্ষিণ আফ্রিকা গমনে আসে। এ পর্যায়ে সফরকারী দলের বিপক্ষে প্রথম তিন টেস্টে অংশ নেন। তবে, টেস্ট আঙ্গিনায় আক্রমণের তুলনায় সতর্ক ব্যাটসম্যান হিসেবে পরিচিতি লাভ করেন। দুইটি অর্ধ-শতরানের ইনিংস রয়েছে তার। ১৯৫৫ সালের লর্ডস টেস্টে ৫৭ ও দুই বছর বাদে লিডসের হেডিংলি ক্রিকেট গ্রাউন্ডে অনুষ্ঠিত টেস্টে ৭৩ রান করেছিলেন। উভয় ক্ষেত্রেই তিনি অতীব সতর্কপন্থা অবলম্বন করে খেলেছিলেন। সবমিলিয়ে আট টেস্টে অংশ নিলেও বাদ-বাকী খেলাগুলোয় কিঞ্চিৎ ভূমিকা রাখেন।
১৯৫৫ সালে সাউথ আফ্রিকান ক্রিকেট অ্যানুয়েল কর্তৃক বর্ষসেরা ক্রিকেটারের সম্মাননায় ভূষিত হন। নভেম্বর, ১৯৫৭ সালে নিজস্ব সর্বশেষ তিনটি প্রথম-শ্রেণীর ক্রিকেট খেলায় অংশ নেন। সবমিলিয়ে ৭৪টি প্রথম-শ্রেণীর ক্রিকেট খেলায় অংশ নেন। তন্মধ্যে, ৩৭টি নাটাল দলের পক্ষে ছিল।
১৭ নভেম্বর, ১৯৯৭ তারিখে ৭০ বছর বয়সে কোয়াজুলু-নাটালের পেনিংটন এলাকায় হেডলি কিথের দেহাবসান ঘটে।
প্যারানইড আইস

"প্যারানইড আইস" ব্রিটিশ রক ব্যান্ড পিংক ফ্লয়েডের ১৯৮৩ সালে প্রকাশিত দ্বাদশ স্টুডিও অ্যালবাম "দ্য ফাইনাল কাট"-এর ৬ষ্ঠ ট্র্যাক। রজার ওয়াটার্স রচিত গানটি ব্যান্ডের সেরা গানের সংকলন "" অ্যালবামের জন্য বিবেচিত গানগুলির মধ্যে একটি।
সাথে:
চম্পকনগর

চম্পকনগর ত্রিপুরা রাজ্যের রাজধানী আগরতলা থেকে প্রায় ৩০ কিলোমিটার দূরে, হাওড়া নদীর তীরে অবস্থিত একটি ছোট শহর।
অহংকার

অহংকার (দাম্ভিকতা বা ঔদ্ধত্যও বলা হয়ে থাকে) বলতে বোঝায় অতিমাত্রায় গর্ব করা বা নিজেকে চরমভাবে অতিরিক্ত গুরুত্ব প্রদান করার আচরণ। আরও সুস্পষ্টভাবে, এটি হল বাস্তবতার সাথে সম্পর্কহীনতা আর নিজের প্রতিদ্ধন্দিতা বা সক্ষমতাকে অতিমূল্যায়ন করা।
কারও প্রতি ভদ্রতা ও ভালোবাসার অভাবের ফলেও অহংকার তৈরি হয়ে থাকে। এর উদাহরণ হল নিজেকে অন্যান্যদের তুলনায় অনেক বেশি গুরুত্ব দেওয়া ও নিজেকে আলাদা ভাবা। অহংকারী পরিবেশে বেড়ে ওঠা শিশুরা নিজেরাও অহংকারী হয়ে উঠতে পারে।
অহংকার সাধারণত মানুষের ক্ষতি করে আর এটি নেতিবাচক মানসিকতার সংস্কৃতির বিকাশ ঘটায়।
অহংকার হল আত্মবিশ্বাস থেকে আলাদা একটি জিনিস। নিরাপত্তাহীনতা থেকেও অনেক সময় অহংকার জন্ম নিতে পারে। আর আত্মবিশ্বাস হল মূলত নিজের দুর্বলতাকে যাচাই করা ও তা কাটিয়ে ওঠার প্রক্রিয়া।
ভ্যানিলা (রং)

"ভ্যানিলা" হলো সাদা রঙের একটি রকমফের যা অফ-হোয়াইট এর সাদাটে রূপ যা দেখতে অনেকটা হলুদের মাঝারি ফ্যাকাশে সাদাটে আভার মতো।
ইংরেজিতে রঙের নাম হিসেবে "ভ্যানিলা" শব্দটির রেকর্ডকৃত প্রথম ব্যবহার হয় ১৯২৫ সালে।
ডানপাশে বা উপরে প্রদর্শিত রঙটি হলো ভ্যানিলা আইস বা ভ্যানিলা তুষার।
রঙটির উৎস xona.com এর রঙের তালিকা।
ডানপাশে বা উপরে প্রদর্শিত রঙটি হলো কালচে ভ্যানিলা বা ডার্ক ভ্যানিলা।
Xona.com রঙ তালিকায় এটি ভ্যানিলা নামে অন্তর্ভুক্ত।
তোফাজ্জল হোসেন (গাইবান্ধার রাজনীতিবিদ)

তোফাজ্জল হোসেন সরকার (মৃত্যু: ৭ জুলাই ২০২১) বাংলাদেশের গাইবান্ধা জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-২২ আসনের সংসদ সদস্য ছিলেন।
তোফাজ্জল হোসেন সরকার গাইবান্ধায় জন্মগ্রহণ করেন।
তোফাজ্জল হোসেন সরকার মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-২২ আসন থেকে সংসদ সদস্য নির্বাচিত হন। তিনি পলাশবাড়ী ডায়াবেটিস সমিতির সভাপতি।
শাহ জাহাঙ্গীর কবীর

শাহ জাহাঙ্গীর কবীর (–৯ জুন ২০১৩) বাংলাদেশের গাইবান্ধা জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন রংপুর-২১ আসনের সংসদ সদস্য ছিলেন।
শাহ জাহাঙ্গীর কবীর সালে গাইবান্ধার গোবিন্দগঞ্জের খালসি গ্রামে জন্মগ্রহণ করেন। বাংলাদেশের প্রথম স্পিকার শাহ আব্দুল হামিদের দ্বিতীয় পুত্র তিনি।
শাহ জাহাঙ্গীর কবীর আইনজীবী ও মুক্তিযুদ্ধের সংগঠক ছিলেন। তিনি গাইবান্ধা জেলা বারের সভাপতি ও সাধারণ সম্পাদক ছিলেন। তিনি ইতিহাসের অধ্যাপক হিসেবে গাইবান্ধা সরকারি কলেজ, চট্টগ্রাম সরকারি কলেজ ও কারমাইকেল কলেজে অধ্যাপনা করেছেন।
১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-২১ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে গাইবান্ধা-৪ আসন থেকে তিনি পরাজিত হয়েছিলেন।
শাহ জাহাঙ্গীর কবীর ৯ জুন ২০১৩ রংপুর মেডিকেল কলেজ হাসপাতালে চিকিৎসাধীন অবস্থার মৃত্যুবরণ করেন। গাইবান্ধার পৌর কবরস্থানে রাষ্ট্রীয় মর্যাদায় তাকে সমাহিত করা হয়।
কামিং ব্যাক টু লাইফ

"কামিং ব্যাক টু লাইফ" ব্রিটিশ রক ব্যান্ড পিংক ফ্লয়েডের গান। এটি তাদের ১৯৯৪ সালের "দ্য ডিভিশন বেল" অ্যালবামের অষ্টম ট্র্যাক হিসাবে প্রকাশিত হয়েছিল। গানটি এককভাবে রচনা করেছেন গিটারবাদক ডেভিড গিলমোর।
গিলমোর বলেছেন ("ডেভিড গিলমোর ইন কনসার্ট" ডিভিডিতে শোনা যায়) গানটি তার স্ত্রী পলি স্যামসনকে নিয়ে লেখা হয়েছিল। গানটি সি মেজর কি নোটে রচিত। গিলমোর গানটি ০০০১ ক্রমের ১৯৫৪ স্ট্রাটোকাস্টার গিটারে বাজিয়েছিলেন।
গানটি ১৯৯৪-২০১৬ সাল পর্যন্ত গিলমোরের পরিবেশনাগুলিতে প্রধান হয়ে উঠেছে। ১৯৯৪ সালের ২৯ এপ্রিল টেক্সাস স্টেডিয়ামে গানটির সরারসরি পরিবেশনার অভিষেক ঘটে। এছাড়াও একই বছর দ্য ডিভিশন বেল সফর সহ গানটির প্রায় ৪০-এর অধিক পরিবেশনা হয়। ২০০১ থেকে ২০০২ সালে গিলমোরের আধা-অ্যাকাস্টিক শো, ২০০৪ সালে লন্ডনে ফেন্ডার স্ট্রেটোকাস্টারের ৫০তম বার্ষিকী কনসার্ট, এবং ২০০৬ সালে তার একক অন অ্যান আইল্যান্ড ট্যুর-এ গিলমোরের পরিবেশনকৃত বেশিরভাগেই পরিবেশনায় বাজানো হয়েছিল। এটি ২০১৫-১৬ র‌্যাটল দ্যাট লক ট্যুর চলাকালীন মূল অনুষ্ঠানের প্রধান হয়ে উঠেছে।
পিংক ফ্লয়েড, ১৯৯৪ সফর
ডেভিড গিলমোর, ২০০৬ এবং ২০১৫-১৬ সফর
গানটি নিম্নলিখিত সরাসরি অ্যালবাম, ডিভিডি বা ব্লু-রে সংস্করণে উপস্থিত হয়েছে:
ঝিনুক (রঙ)

ঝিনুক বা সীশেল হলো অফ-হোয়াইট (সাদা) রঙের একটি রকমফের যা সাধারণত কয়েক প্রজাতির ঝিনুক বা কড়ির রঙ, কিছুটা অতি ফিকে পিঙ্ক রঙের মতো।
ইংরেজিতে রঙের নাম হিসেবে ঝিনুক (সীশেল) শব্দটির রেকর্ডকৃত প্রথম ব্যবহার হয় ১৯২৬ সালে।
১৯৮৭ সালে এটি X11 রঙ তালিকায় সীশেল নামে অন্তর্ভুক্ত হয়।
প্লাটিনাম (রঙ)

প্লাটিনাম হলো প্লাটিনাম নামের ধাতুর রঙের সদৃশ একটি রঙ বিশেষ যা দেখতে অনেকটা ফিকে ধূসরাভ-সাদা রঙের ধাতব সাদাটে আভার মতো।
ইংরেজিতে রঙের নাম হিসেবে প্লাটিনাম শব্দটির রেকর্ডকৃত প্রথম ব্যবহার হয় ১৯১৮ সালে।
পদক
ক্রেডিট কার্ড
সাহিত্য
বিবাহ
সংগীত
আদ্রিয়া সান্তোস

আদ্রিয়া সান্তোস () হলেন ব্রাজিলের একজন অবসরপ্রাপ্ত প্যারালিম্পিক স্প্রিন্টার। তিনি প্রায় অন্ধ হয়ে জন্মেছিলেন, ১৯৯৪ খ্রিস্টাব্দে তিনি তাঁর দৃষ্টিশক্তি পুরোপুরি হারিয়েছিলেন। তিনি ১৯৮৮ থেকে ২০০৮ খ্রিস্টাব্দ পর্যন্ত পর পর ছটা প্যারালিম্পিকসে টি - ১১ বিভাগে অংশগ্রহণ করেছিলেন এবং প্রত্যেক বার কমপক্ষে একটি করে পদক জিতেছিলেন। তিনি ২০১৬ গ্রীষ্মের প্যারালিম্পিক্স উদ্বোধনী অনুষ্ঠানে তিনি একজন মশাল বহনকারী ছিলেন।
সান্তোস ২০০৩ খ্রিস্টাব্দে একজন প্রাক্তন পোল ভল্টার রাফায়েলের সঙ্গে বিবাহ বন্ধনে আবদ্ধ হয়েছিলেন, যিনি তাঁর পথপ্রদর্শক এবং প্রশাসক হিসেবে দায়িত্ব পালন করেছিলেন। বর্তমানে, এই দম্পতির একটা কন্যা সন্তান আছে।
মুক্তো (রঙ)

মুক্তো বা পার্ল রঙ হলো অফ-হোয়াইট (ধূসরাভ-সাদা) রঙের একটি ফ্যাকাশে সাদাটে রূপ। এটি সকলপ্রকার মুক্তোর গড়পড়তা রঙের প্রতিনিধিত্ব করে।
ইংরেজিতে রঙের নাম হিসেবে মুক্তো তথা পার্ল শব্দটির রেকর্ডকৃত প্রথম ব্যবহার হয় ১৬০৪ সালে।
ইন্টেরিয়র ডিজাইনে ধূসরাভ-সাদা (অফ-হোয়াইট) রঙের কোনো সাদাটে রূপ ব্যবহারের প্রয়োজন হলে মুক্তো রঙটি ব্যবহার করা হয়ে থাকে।
আড়ু (রঙ)

আড়ু বা পীচ এমন একটি রঙ যার নামকরণ করা হয়েছে আড়ু (পীচ) ফলের অভ্যন্তরের মাংস বা শাঁসের ফ্যাকাশে বর্ণ থেকে। এপ্রিকোট রঙের মতো আড়ু রঙটি বেশিরভাগ আসল আড়ু ফলের তুলনায় কিছুটা বিবর্ণ (ফ্যাকাসে) এবং মনে হয় মূলত অভ্যন্তরীন (ইন্টেরিয়র) নকশার জন্য পেস্টেল প্যালেটে (এপ্রিকোট রঙের মতো) রঙটি তৈরি করা হয়েছিল।
ইংরেজিতে রঙের নাম হিসেবে পীচ শব্দটির রেকর্ডকৃত প্রথম ব্যবহার হয় ১৫৮৮ সালে।
ডানপাশে বা উপরে প্রদর্শিত ওয়েব রঙটি হলো হালকা আড়ু। ইংরেজিতে এটিকে "পীচ পাফ" বলা হয়।
ডানপাশে বা উপরে প্রদর্শিত আড়ু রঙের এই গাঢ় আাভাটিকেই ক্রেয়লা ক্রেয়নে আড়ু (পীচ) নামে অন্তর্ভুক্ত করা হয়েছে। ১৯৬২ সালের আগপর্যন্ত এটি ফ্লেশ বা মাংস রঙ নামে পরিচিত ছিলো কিন্তু খুব সম্ভবত নাগরিক অধিকার আন্দোলনের স্বীকৃতিসরূপ এটির পরিবর্তিত নাম হয় পীচ বা আড়ু রঙ।
ক্লেলিয়া লোল্লিনি

ক্লেলিয়া লোলিনি (১ মে ১৮৯০ – ২৪ নভেম্বর ১৯৬৩) ছিলেন একজন ইতালীয় চিকিৎসক। তিনি "মেডিকেল উইমেনস ইন্টারন্যাশনাল ফেডারেশন" এবং "ইতালিয়ান উইমেনস মেডিকেল অ্যাসোসিয়েশন প্রতিষ্ঠায় গুরুত্বপূর্ণ অবদান রাখেন।
ক্লেলিয়া লোলিনি ইতালির রাজধানী রোমে জন্মগ্রহণ করেন। ভিটোরিও লোলিনি ছিলেন তার পিতা এবং এলিসা অগ্নিনি তার মাতা। তার বাবা ছিলেন একজন আইনজীবী এবং মা ছিলেন সাংবাদিক এবং নারীবাদী। তারা চার বোনই (ওলগা, ক্লারা, লিভিয়া এবং ক্লেলিয়া "লোলিনি") উচ্চশিক্ষা এবং পেশাদার ক্যারিয়ার অর্জন করেন। ক্লেলিয়া লোলিনি ১৯১৫ সালে তার মেডিকেল ডিগ্রি শেষ করেন।
প্রথম বিশ্বযুদ্ধকালে তিনি ভেনিসের একটি সামরিক হাসপাতালে একটি শল্যচিকিৎসক (সার্জন) হিসাবে তালিকাভুক্ত হয়ে কাজ করেন। ১৯১৯ সালে তিনি নিউইয়র্কের ওয়াইডব্লিউসিএ-র আন্তর্জাতিক মহিলা চিকিৎকদের আন্তর্জাতিক সম্মেলনে যোগ দেন। সেখানে তিনি "ইতালির পতিতাবৃত্তি এবং যৌনবাহিত রোগ প্রতিরোধ" শীর্ষক একটি বক্তৃতা দেন এবং ইতালীয় পাবলিক স্কুল পাঠ্যক্রমে সামাজিক স্বাস্থ্যবিধি যুক্ত করার জন্য তার প্রচেষ্টা বর্ণনা করেন। তিনি রোমে অবিবাহিত মহিলাদের জন্য প্রসবপূর্ব ক্লিনিকও খোলেন।
তিনি মেডিকেল ওইমেন ইইন্টারন্যাশনাল ফেডারেশনের অন্যতম প্রতিষ্ঠাতা। পরবর্তীতে তিনি এবং মাইরা কার্কিউপিনো-ফেরারি মিলে খুব শীঘ্রই ইতালীয় মহিলা মেডিকেল অ্যাসোসিয়েশন (এআইডিএম) প্রতিষ্ঠা করেন।
যক্ষ্মায় আক্রান্ত হয়ে তার দু'বছর স্যানিটোরিয়ামে থাকার অভিজ্ঞতা হওয়ায় তিনি যক্ষ্মায় আক্রান্ত রোগীদের যত্ন নেওয়ার দিকে মনোনিবেশ করেন। ১৯৩০ থেকে ১৯৩৮ সাল পর্যন্ত তিনি ম্যাসা-র যক্ষ্মা-প্রতিরোধী সংস্থার দায়িত্বে ছিলেন। তিনি ১৯৩৮ সালে ত্রিপোলিতে চলে আসেন এবং সেখানেও তিনি তার যক্ষ্মার বিষয়ক কাজ চালিয়ে যান।
ক্লেলিয়া লোলিনি ইতালীয়, ফরাসি, জার্মান, ইংরেজি এবং আরবি ভাষায় কথা বলতে পারতেন। চোখের অস্ত্রোপচারের পরে তিনি ১৯৬৩ সালে ত্রিপোলিতে ৭৩ বছর বয়সে মারা যান।
সিলভিয়া মরি "পোলভারি ডি লুনা" (২০১৪) নামে একটি উপন্যাস লেখেন যা ম্যাসার যক্ষ্মা-প্রতিরোধী সংস্থায় লোলিনির কাজ অবলম্বনে ছিল।
৩৯নং ওয়ার্ড, ঢাকা দক্ষিণ সিটি কর্পোরেশন

৩৯নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৫ নং ওয়ার্ড ছিল। ওয়ার্ড নং ৩৯ ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন রোকন উদ্দিন আহমেদ।
ওয়ার্ড নং ৩৯ ঢাকা মহানগরের কে.এম.দাস লেন, অভয়দাস লেন, টয়েনবি সার্কুলার রোড, জয়কালী মন্দির রোড হোল্ডিং নং- ১৯ হতে শেষ), ভগবতী ব্যানার্জী রোড, ফোল্ডার ষ্টীট (হোল্ডিং নং- ৯ হতে শেষ), হাটখোলা রোড (হোল্ডিং নং- ২-৪৪/৩), আর. কে. মিশন রোড (হোল্ডিং নং- ১-৯১/১) এলাকা নিয়ে গঠিত।
৪০নং ওয়ার্ড, ঢাকা দক্ষিণ সিটি কর্পোরেশন

৪০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৬ নং ওয়ার্ড ছিল। ওয়ার্ড নং ৪০ ঢাকা মহানগরের গেন্ডারিয়া থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কালাম আজাদ।
ওয়ার্ড নং ৪০ ঢাকা মহানগরের দয়াগঞ্জ রোড, দয়াগঞ্জ হাটলেন, দয়াগঞ্জ জেলেপাড়া, নারিন্দা লেন, নারিন্দা রোড (হোল্ডিং নং -৫৪ হতে শেষ), শরৎগুপ্ত রোড, বসু বাজার লেন, মুনির হোসেন লেন, শাহ্ সাহেব লেন, মেথরপট্রি (উত্তর ও দক্ষিণ), গুরুদাস সরকার লেন, করাতিটোলা লেন, স্বামীবাগ লেন (হোল্ডিং নং- ১৯ হতে শেষ), স্বামীবাগ নতুন বস্তি, স্বামীবাগ লেন (হোল্ডিং নং- ১-১৮) এলাকা নিয়ে গঠিত।
৪১নং ওয়ার্ড, ঢাকা দক্ষিণ সিটি কর্পোরেশন

৪১নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৭ নং ওয়ার্ড ছিল। ওয়ার্ড নং ৪১ ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর এলাকাবাসী দের অনেক জুলুম করে পলাতোক আছে তার নাম কানা আলো।
ওয়ার্ড নং ৪১ ঢাকা মহানগরের লালমোহন শাহ্ স্ট্রীট, ভজহরি সাহা স্ট্রীট, দক্ষিণ মসুন্দি, ওয়ারী ষ্ট্রীট, জয়কালী মন্দির রোড, (হোল্ডিং নং- ১-১৮) নবাব ষ্ট্রীট, মদন মোহন বসাক রোড, টিপু সুলতান রোড (হোল্ডিং নং- ১৫/৩-৩৭), (র‌্যান্ধিন ষ্ট্রীট, পদ্ম নিধি লেন, হরী ষ্ট্রীট ল্যান্ড অকসেন লেন, নারিন্দা রোড (হোল্ডিং নং- ১-৫৩), জোরপুল লেন ফোল্ডার ষ্ট্রীট (হোল্ডিং নং- ১-৪), চন্ডী চরণ বোস ষ্ট্রীট, হাটখোলা রোড এ্যান্ড বলধা হাউস (হোল্ডিং নং- ১), লারমিনি ষ্ট্রীট রাঁধা-শ্যাম সাহা ষ্ট্রীট এলাকা নিয়ে গঠিত।
৪২নং ওয়ার্ড, ঢাকা দক্ষিণ সিটি কর্পোরেশন

৪২নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৪ এর অন্তর্গত। এটি প্রাক্তন ঢাকা সিটি কর্পোরেশনর ৭৮ নং ওয়ার্ড ছিল। ওয়ার্ড নং ৪২ ঢাকা মহানগরের সূত্রাপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন মোহাম্মদ সেলিম।
ওয়ার্ড নং ৪২ ঢাকা মহানগরের কুঞ্জ বার রোড, গোবিন্দ দন্ত লেন, রঘুনাথ দাস লেন, রোকনপুর লেন, পাঁচ ভাই ঘাট লেন, নাসির উদ্দিন সরদার লেন, কাকুনবাড়ী লেন, জনসন রোড, কাজি আবদুর রউফ রোড, নন্দলান দত্ত লেল, নবদধীপ বসাক লেন, রাজচন্দ্র মুন্সি লেন, সুবাস বোস এনভিনিউ লক্ষ্মী বাজার), হাজী মসজিদ লেন এলাকা নিয়ে গঠিত।
৪৪নং ওয়ার্ড, ঢাকা দক্ষিণ সিটি কর্পোরেশন

৪৪নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮০ নং ওয়ার্ড ছিল। ওয়ার্ড নং ৪৪ ঢাকা মহানগরের সূত্রাপুর থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন নিজাম উদ্দিন।
ওয়ার্ড নং ৪৪ ঢাকা মহানগরের কাঠের পুল লেন (বানিয়া নগর), ঠাকুরদাস লেন, জাস্টিস লালমোহন দাস লেন, ঋষিকোষ দাস রোড, বেগমগঞ্জ লেন, মিউনিসিপ্যাল স্টাফ কোয়ার্টার (বানিয়া নগর), তনুগঞ্জ লেন, ওয়াল্টার রোড, রেবতী মোহন দাস রোড (হোল্ডিং নং- ১-১৭৫) এলাকা নিয়ে গঠিত।
৪৬নং ওয়ার্ড, ঢাকা দক্ষিণ সিটি কর্পোরেশন

৪৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৮২ নং ওয়ার্ড ছিল। ওয়ার্ড নং ৪৬ ঢাকা মহানগরের গেন্ডারিয়া থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন শহীদ উল্লাহ।
ওয়ার্ড নং ৪৬ ঢাকা মহানগরের মিল ব্যারাক এ্যান্ড পুলিশ লাইন, ক্যাশাব ব্যানার্জী রোড (হোল্ডিং নং- ১-৮৭/২), অক্ষয় দাস লেন, শাঁখারী নগর লেন, হরিচরণ রায় রোড (হোল্ডিং নং- ১-১৪, ৪৯-৫৬), আলমগঞ্জ রোড, ঢালকানগর লেন (হোল্ডিং নং-১-৪৪, ৭১-১০৫), সতীশ সরকার রোড এলাকা নিয়ে গঠিত।